FIFA terma jamoalarning yangi reytingini e’lon qildi, unda O‘zbekiston yuqoriladi

FIFA tashkiloti milliy terma jamoalarning yangilangan reytingini e’lon qildi.

So‘nggi bor aprel oyida e’lon qilingan reytingga qaraganda kuchli o‘nlikda bir qancha o‘zgarishlar ro‘y bergan. Portugaliya 5-o‘ringa, Ispaniya esa 7-o‘ringa ko‘tarilib oldi. Bundan avvalgi reytingda 6-o‘rinni egallagan Urugvay 8-pog‘onadan joy olgan.
Mazkur reytingda O‘zbekiston terma jamoasi o‘z mavqeini yaxshilab oldi. O‘zbekiston 1286 ochko jamg‘argan holda reytingda 3 pog‘ona yuqoriladi va 82-o‘rinni band qildi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!